ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 55/2546 เรื่อง แบบรายงานของบริษัทหลักทรัพย์-------------------------------อาศัยอํานาจตามความในมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์ และกําหนดเวลาในการยื่นรายงานของบริษัทหลักทรัพย์ ลงวันที่ 18 พฤษภาคม พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 57/2544 เรื่อง แบบรายงานของบริษัทหลักทรัพย์ ลงวันที่ 28 พฤศจิกายน พ.ศ. 2544 ข้อ ๒ ในประกาศนี้ "บริษัทหลักทรัพย์" หมายความว่า นิติบุคคลที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การให้สินเชื่อเพื่อธุรกิจหลักทรัพย์ กิจการการยืมและให้ยืมหลักทรัพย์ การค้าหลักทรัพย์ หรือการจัดจําหน่ายหลักทรัพย์ ที่มิได้จํากัดเฉพาะหลักทรัพย์อันเป็นตราสารแห่งหนี้ แต่ไม่รวมถึงสถาบันการเงินที่มีกฎหมายจัดตั้งขึ้นโดยเฉพาะ หรือนิติบุคคลที่ได้รับใบอนุญาตประกอบธุรกิจเงินทุนหรือธุรกิจการธนาคารพาณิชย์ด้วย "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ให้บริษัทหลักทรัพย์จัดทําและยื่นรายงานต่อสํานักงานตามแบบและระยะเวลาดังนี้ (1) รายงานฐานะการเงินและผลการดําเนินงาน ให้บริษัทหลักทรัพย์ แต่ไม่รวมถึงบริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์จัดทํารายงานตามแบบ บ.ล. 2 และตาราง บ.ล. 2/1 ที่แนบท้ายประกาศนี้ เป็นรายเดือน และให้ยื่นต่อสํานักงานภายในวันที่ยี่สิบเอ็ดของเดือนถัดไป (2) รายงานบัญชีมาร์จิ้น ให้บริษัทหลักทรัพย์ เฉพาะที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การให้สินเชื่อเพื่อธุรกิจหลักทรัพย์ กิจการการยืมและให้ยืมหลักทรัพย์ หรือการค้าหลักทรัพย์ จัดทํารายงานตามแบบ บ.ล. 5/1 ที่แนบท้ายประกาศนี้เป็นรายเดือน และให้ยื่นต่อสํานักงานภายในวันที่เจ็ดของเดือนถัดไป (3) รายงานทรัพย์สินของลูกค้า ให้บริษัทหลักทรัพย์ที่รับดูแลรักษาทรัพย์สินให้แก่ลูกค้าไม่ว่าเพื่อประโยชน์ด้านการเก็บรักษา หรือเพื่อการซื้อหรือขายหรือยืมหรือให้ยืมหลักทรัพย์ หรือเพื่อเป็นประกันการซื้อหรือขายหรือยืมหรือให้ยืมหลักทรัพย์ หรือเพื่อประโยชน์อื่นใดตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดูแลรักษาทรัพย์สินของลูกค้าของบริษัทหลักทรัพย์จัดทํารายงานตามแบบ บ.ล. 8 ที่แนบท้ายประกาศนี้ เป็นรายเดือน และให้ยื่นต่อสํานักงานภายในวันที่เจ็ดของเดือนถัดไป ทั้งนี้ ให้บริษัทหลักทรัพย์ที่มีหน้าที่ต้องยื่นรายงานตาม (2) หรือ (3) ยื่นรายงานดังกล่าวต่อสํานักงานสําหรับกรณีที่ไม่มีธุรกรรมเกิดขึ้นในระยะเวลาดังกล่าวด้วยข้อ ๔ ให้ยกเว้นหน้าที่ในการจัดทําและยื่นรายงานตามประกาศนี้ให้แก่บริษัทหลักทรัพย์ดังต่อไปนี้ (1) บริษัทหลักทรัพย์ที่หยุดประกอบธุรกิจหลักทรัพย์ทุกประเภท หรือที่ถูกคณะกรรมการก.ล.ต. หรือสํานักงานสั่งระงับการประกอบธุรกิจหลักทรัพย์ทุกประเภท เมื่อสํานักงานได้รับหนังสือแจ้งจากบริษัทหลักทรัพย์แล้ว หรือคําสั่งของคณะกรรมการ ก.ล.ต. หรือสํานักงานมีผลบังคับแล้ว ให้บริษัทหลักทรัพย์ได้รับยกเว้นรายงานทุกประเภท ตั้งแต่รายงานของเดือนที่หยุดประกอบธุรกิจหรือถูกระงับการประกอบธุรกิจ และบริษัทหลักทรัพย์ไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทหลักทรัพย์นั้นเริ่มประกอบธุรกิจได้ใหม่โดยได้รับอนุญาตจากคณะกรรมการ ก.ล.ต. หรือสํานักงาน (2) บริษัทหลักทรัพย์ที่หยุดประกอบธุรกิจหลักทรัพย์ประเภทหนึ่งประเภทใดหรือหยุดทําธุรกรรมประเภทที่ต้องรายงาน เมื่อสํานักงานได้รับหนังสือแจ้งจากบริษัทหลักทรัพย์แล้ว ให้บริษัทหลักทรัพย์ได้รับยกเว้นเฉพาะรายงานที่เกี่ยวกับธุรกิจหลักทรัพย์หรือธุรกรรมประเภทที่แจ้งหยุดนั้น ตั้งแต่รายงานของเดือนที่หยุดประกอบธุรกิจหรือธุรกรรม และบริษัทหลักทรัพย์ไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทหลักทรัพย์นั้นเริ่มประกอบธุรกิจได้ใหม่โดยได้รับอนุญาตจากคณะกรรมการ ก.ล.ต. หรือสํานักงาน หรือเริ่มทําธุรกรรมขึ้นใหม่ (3) บริษัทหลักทรัพย์ที่ถูกคณะกรรมการ ก.ล.ต. หรือสํานักงานสั่งระงับการประกอบธุรกิจหลักทรัพย์ประเภทหนึ่งประเภทใดหรือสั่งระงับการทําธุรกรรมประเภทที่ต้องรายงาน เมื่อคําสั่งของคณะกรรมการ ก.ล.ต. หรือสํานักงานมีผลบังคับแล้ว ให้บริษัทหลักทรัพย์ได้รับยกเว้นเฉพาะรายงานที่เกี่ยวกับธุรกิจหลักทรัพย์หรือธุรกรรมประเภทที่ถูกระงับนั้น ตั้งแต่รายงานของเดือนที่ถูกระงับการประกอบธุรกิจหรือธุรกรรม และบริษัทหลักทรัพย์ไม่มีข้อมูลคงค้างในเรื่องที่ต้องรายงาน และสิ้นสุดลงเมื่อบริษัทหลักทรัพย์นั้นเริ่มประกอบธุรกิจหรือธุรกรรมได้ใหม่โดยได้รับอนุญาตจากคณะกรรมการ ก.ล.ต. หรือสํานักงานข้อ ๕ ให้บริษัทหลักทรัพย์ที่มีหน้าที่ต้องจัดทําและยื่นรายงานฐานะการเงินและผลการดําเนินงาน รายงานบัญชีมาร์จิ้น และรายงานทรัพย์สินของลูกค้า ต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ.57/2544 เรื่อง แบบรายงานของบริษัทหลักทรัพย์ลงวันที่ 28 พฤศจิกายน พ.ศ. 2544 ยังคงมีหน้าที่ต้องจัดทําและยื่นรายงานดังกล่าวสําหรับธุรกรรมที่เกิดขึ้นก่อนวันที่ประกาศนี้มีผลใช้บังคับต่อสํานักงานตามประกาศฉบับดังกล่าวด้วยข้อ ๖ ประกาศนี้ให้ใช้บังคับตั้งแต่วันที่ 1 มกราคม 2547 เป็นต้นไปผู้มีอํานาจลงนาม - ประกาศ ณ วันที่ 26 ธันวาคม พ.ศ. 2546 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์